E-6487/2007

Mál þetta, sem dómtekið var 16. júní sl., er höfðað með stefnu, birtri 11. og 25. september 2007.

Stefnandi er Á-kk-nf K-kk-nf P-kk-nf, Blikanesi 20, Garðabæ, en stefndu eru D-x-x V-x-x D-x-x S-x-x, Hátúni 6 og D-x-x A-x-x D-x-x S-x-x, Krummahólum 6, bæði í Reykjavík.

I.

Stefnandi krefst þess að stefndu verði in solidum dæmd til greiðslu skuldar að fjárhæð 1.700.000 krónur, ásamt dráttarvöxtum samkvæmt III. kafla vaxtalaga nr. 38/2001 af 50.000 krónum frá 1. maí 2004 til 1. júní s.á., af 100.000 krónum frá þ.d. til 1. júlí s.á., af 150.000 krónum frá þ.d. til 1. ágúst s.á., af 200.000 krónum frá þ.d. til 1. september s.á., af 250.000 krónum frá þ.d. til 1. október s.á., af 300.000 krónum frá þ.d. til 1. nóvember s.á., af 350.000 krónum frá þ.d. til 1. desember s.á., af 400.000 krónum frá þ.d. til 1. janúar 2005, af 450.000 krónum frá þ.d. til 1. febrúar s.á., af 500.000 krónum frá þ.d. til 1. mars s.á., af 550.000 krónum frá þ.d. til 1. apríl s.á., af 600.000 krónum frá þ.d. til 1. maí s.á., af 650.000 krónum frá þ.d. til 1. júní s.á., af 700.000 krónum frá þ.d. til 1. júlí s.á., af 750.000 krónum frá þ.d. til 1. ágúst s.á., af 800.000 krónum frá þ.d. til 1. september s.á., af 850.000 krónum frá þ.d. til 1. október s.á., af 900.000 krónum frá þ.d. til 1. nóvember s.á., af 950.000 krónum frá þ.d. til 1. desember s.á., af 1.000.000 krónum frá þ.d. til 1. janúar 2006, af 1.050.000 krónum frá þ.d. til 1. febrúar s.á., af 1.100.000 frá þ.d. til 1. mars s.á., af 1.150.000 krónum frá þ.d. til 1. apríl s.á., af 1.200.000 krónum frá þ.d. til 1. maí s.á., af 1.250.000 krónum frá þ.d. til 1. júní s.á., af 1.300.000 krónum frá þ.d. til 1. júlí s.á., af 1.350.000 krónum frá þ.d. til 1. ágúst s.á., af 1.400.000 krónum frá þ.d. til 1. september s.á., af 1.450.000 krónum frá þ.d. til 1. október s.á., af 1.500.000 krónum frá þ.d. til 1. nóvember s.á., af 1.550.000 krónum frá þ.d. til 1. desember s.á., af 1.600.000 krónum frá þ.d. til 1. janúar 2007, af 1.650.000 krónum frá þ.d. til 1. febrúar s.á., en af stefnufjárhæðinni, 1.700.000 krónum, frá þeim degi til greiðsludags.

Þess er jafnframt krafist að dráttarvextir leggist við höfuðstól á tólf mánaða fresti miðað við hvern gjalddaga, í fyrsta sinn 1. maí 2005.

Loks krefst stefnandi málskostnaðar að skaðlausu, að mati dómsins.

Stefndu krefjast aðallega sýknu af öllum kröfum stefnanda, en til vara að kröfur stefnanda verði stórlega lækkaðar.

Í báðum tilvikum krefjast stefndu málskostnaðar úr hendi stefnanda, að skaðlausu.

II.

Krafa stefnanda er samkvæmt skuldabréfi, útgefnu 16. júní 2004 af stefnda, D-x-x V-x-x D-x-x S-x-x, til stefnanda. Skuldabréfið er að fjárhæð 1.700.000 krónur, óverðtryggt og vaxtalaust, og skyldi skuldin endurgreidd með 34 afborgunum á eins mánaðar fresti, í fyrsta sinn 1. maí 2004. Stefnda, D-x-x A-x-x D-x-x S-x-x, tókst á hendur sjálfskuldarárbyrgð, in solidum, á greiðslu skuldarinnar. Fram kemur í stefnu að ekkert hafi verið greitt af skuldabréfinu og sé það allt fallið í gjalddaga. Hafi stefndu verið send greiðsluáskorun 16. febrúar 2007, án árangurs. Í samræmi við ákvæði bréfsins reiknist dráttarvextir frá hverjum gjalddaga. Þar sem innheimtutilraunir hafi engan árangur borið, kveðst stefnandi þurfa að höfða mál þetta.

Stefnandi rekur mál þetta samkvæmt 17. kafla laga nr. 91/1991, um meðferð einkamála, og vísar sérstaklega til c. liðar 1. mgr. 117. gr. þeirra laga. Þá vísar hann einnig til meginreglna kröfu- og samningaréttar um réttar efndir og skuldbindingargildi samninga. Krafa hans um dráttarvexti og vaxtavexti styðst við ákvæði laga nr. 38/2001. Málskostnaðarkrafa er reist á XXI. kafla laga nr. 91/1991, um meðferð einkamála.

III.

Í greinargerð stefndu er rakinn aðdragandi að gerð umrædds skuldabréfs. Segir þar að stefnandi og stefnda, D-x-x, hafi tekið upp sambúð í mars 2001 og eignast barn í apríl 2003. Á sambúðartímanum hafi stefnandi millifært 20.000 evrur á móður D-kvk-ef og hafi þar verið um gjafagerning að ræða. Í maí 2003 hafi stefnandi hins vegar fengið stefndu, D-kvk-þf, til að undirrita yfirlýsingu um að hann hafi lánað henni 1.700.000 krónur vegna skuldabréfs sem gefið hafi verið út í janúar 2003, án þess að nokkuð skuldabréf hafi þá verið gefið út. Þegar samband stefnanda og stefndu, D-kvk-ef, fór að bresta, segja stefndu að stefnandi hafi kallað þau á sinn fund og mælt svo fyrir að aðilar skrifuðu annars vegar undir samning um stuðning stefnanda til framfærslu barns hans og stefndu, D-kvk-ef, og hins vegar undir umrætt skuldabréf. Hafi stefnandi haldið á barni þeirra og neitað að láta það af hendi nema frá þessu yrði gengið. Við þær aðstæður hafi stefndu skrifað undir skuldabréfið, án þess að þau hefðu hugmynd um hvað í því fælist, enda ekki læs á íslensku.

Stefndu byggja sýknukröfu sína á því að umrætt skuldabréf sé ógilt á grundvelli ógildingarreglna samningaréttar þegar litið sé til atvika við gerð þess. Í því sambandi benda stefndu sérstaklega á 29., 30., 31., 33. og 36. gr. samningalaga nr. 7/1936. Þá telja stefndu að meint krafa stefnanda sé niður fallin vegna tómlætis. Hafi stefnandi sýnt af sér algert sinnuleysi við að halda meintri kröfu sinni fram. Fyrsti gjalddagi samkvæmt skuldabréfinu hafi verið 1. maí 2004, en greiðsluáskorun ekki send skuldara fyrr en 16. febrúar 2007.

Varakrafa stefndu, um lækkun á kröfum stefnanda, byggir á sömu málsástæðum og sýknukrafa.

Um lagarök vísa stefndu til III. kafla laga nr. 7/1936, um samningsgerð, umboð og ógilda löggerninga, svo og til meginreglna samningaréttar og kröfuréttar, sérstaklega til meginreglna um tómlæti kröfuhafa. Til stuðnings málskostnaðarkröfu er vísað til 1. mgr. 130. gr. laga nr. 91/1991, um meðferð einkamála, en krafa um virðisaukaskatt styðst við lög nr. 50/1988.

IV.

Aðalmeðferð í máli þessu var fyrirhuguð 21. maí sl. Daginn áður barst dómara í málinu tölvubréf frá lögmanni stefndu, O-kk-þgf E-kk-þgf hdl., þar sem sagði að af hans hálfu yrði ekki mætt við aðalmeðferð og ekki haldið uppi frekari vörnum fyrir stefndu. Lögmaður stefnanda mætti við áformaða aðalmeðferð 21. maí, svo og stefnda, Danila, og með henni Ó-kk-nf Ö-kk-nf S-kk-nf hrl. Óskaði sá lögmaður eftir fresti til að kynna sér gögn málsins og taka afstöðu til framhalds þess. Af hálfu stefnanda var á það fallist og málinu frestað til 16. júní sl. Skömmu fyrir það þinghald barst dómaranum tölvubréf frá síðarnefnda lögmanninum, þar sem tilkynnt var að stefndu myndu ekki láta málið frekar til sín taka og því yrði ekki mætt við fyrirtöku þess. Í þinghaldinu 16. júní sl. var því lýst yfir af hálfu stefnanda að ekki þætti ástæða til að skila skriflegri sókn í málinu, en kröfur aðeins ítrekaðar. Með vísan til 3. mgr. 96. gr. laga nr. 91/1991, um meðferð einkamála, var málið dómtekið.

Eins og fram er komið er mál þetta höfðað til heimtu skuldar stefndu við stefnanda, samkvæmt skuldabréfi að fjárhæð 1.700.000 krónur. Í texta skuldabréfsins kemur fram að mál út af skuldinni skuli reka fyrir héraðsdómi Reykjavíkur samkvæmt reglum XVII. kafla laga nr. 91/1991.

Samkvæmt 118. gr. laga nr. 91/1991, um meðferð einkamála, getur stefndi í skuldabréfamáli aðeins haft uppi þær varnir sem um er getið í 1. og 3. mgr. greinarinnar. Varnir stefndu, sem reifaðar hafa verið hér að framan, uppfylla ekki þau skilyrði sem þar er mælt fyrir um. Af þeirri ástæðu verður krafa stefnanda tekin til greina eins og hún er sett fram í stefnu og í dómsorði greinir.

Með vísan til 1. mgr. 130. gr. laga nr. 91/1991 verða stefndu dæmd til greiðslu málskostnaðar, sem telst hæfilegur 280.000 krónur.

I-kk-nf E-kk-nf héraðsdómari kvað upp dóm þennan.

D Ó M S O R Ð:

Stefndu, Dario Valter De Sousa og Danila Alexandre De Sousa, greiði in solidum stefnanda, Ásbergi Kristjáni Péturssyni, 1.700.000 krónur, ásamt dráttarvöxtum samkvæmt III. kafla vaxtalaga nr. 38/2001 af 50.000 krónum frá 1. maí 2004 til 1. júní s.á., af 100.000 krónum frá þ.d. til 1. júlí s.á., af 150.000 krónum frá þ.d. til 1. ágúst s.á., af 200.000 krónum frá þ.d. til 1. september s.á., af 250.000 krónum frá þ.d. til 1. október s.á., af 300.000 krónum frá þ.d. til 1. nóvember s.á., af 350.000 krónum frá þ.d. til 1. desember s.á., af 400.000 krónum frá þ.d. til 1. janúar 2005, af 450.000 krónum frá þ.d. til 1. febrúar s.á., af 500.000 krónum frá þ.d. til 1. mars s.á., af 550.000 krónum frá þ.d. til 1. apríl s.á., af 600.000 krónum frá þ.d. til 1. maí s.á., af 650.000 krónum frá þ.d. til 1. júní s.á., af 700.000 krónum frá þ.d. til 1. júlí s.á., af 750.000 krónum frá þ.d. til 1. ágúst s.á., af 800.000 krónum frá þ.d. til 1. september s.á., af 850.000 krónum frá þ.d. til 1. október s.á., af 900.000 krónum frá þ.d. til 1. nóvember s.á., af 950.000 krónum frá þ.d. til 1. desember s.á., af 1.000.000 krónum frá þ.d. til 1. janúar 2006, af 1.050.000 krónum frá þ.d. til 1. febrúar s.á., af 1.100.000 frá þ.d. til 1. mars s.á., af 1.150.000 krónum frá þ.d. til 1. apríl s.á., af 1.200.000 krónum frá þ.d. til 1. maí s.á., af 1.250.000 krónum frá þ.d. til 1. júní s.á., af 1.300.000 krónum frá þ.d. til 1. júlí s.á., af 1.350.000 krónum frá þ.d. til 1. ágúst s.á., af 1.400.000 krónum frá þ.d. til 1. september s.á., af 1.450.000 krónum frá þ.d. til 1. október s.á., af 1.500.000 krónum frá þ.d. til 1. nóvember s.á., af 1.550.000 krónum frá þ.d. til 1. desember s.á., af 1.600.000 krónum frá þ.d. til 1. janúar 2007, af 1.650.000 krónum frá þ.d. til 1. febrúar s.á., en af stefnufjárhæðinni, 1.700.000 krónum, frá þeim degi til greiðsludags. Dráttarvextir leggist við höfuðstól á tólf mánaða fresti miðað við hvern gjalddaga, í fyrsta sinn 1. maí 2005.

Stefndu greiði stefnanda 280.000 krónur í málskostnað.

I-kk-nf E-kk-nf